Bilo je grešaka, ali SAD ostaje posvećena demokratskom i slobodnom Iraku - 2004-05-13
Mi ćemo poštivati zakone. Sve što se radi u iračkim zatvorima biće detaljno razmotreno kako bi bili sigurni da se takve uvrede ne pono
Sjedinjene Države su posvećene stvaranju demokratskog i sigurnog Iraka. Koalicija koju predvode Sjedinjene Države je u ofanzivi protiv ostataka režima Saddama Husseina, inostranih terorista, i ekstremista koji se protive iračkom progresu. Pobunjenici se u Faludži i na drugim mjestima sakrivaju iza nevinog civilnog stanovništva. Predsjednik George W. Bush kaže da teroristi računaju sa tim da će korištenje sile od strane Koalicijskih snaga otudjiti obične iračane. ”Ali svakog dana naše jedinice odgovaraju sa preciznošću, disciplinom, i suzdržanošću. Mi poduzimamo svaku predostrožnost kako bi izbjegli da povrijedimo nevine dok izvršavamo pravdu nad krivim.“ Najaf, na jugu Iraka, je glavni centar šiita i za njih je to sveti grad. Koalicijske snage rasčlanjuju ilegalne milicije čiji su pripadnici angažirani u nasilju i pokušaju preuzimanja kontrole. Gospodin Bush kaže da su pripadnici tih milicija izbačeni iz ureda guvernera Najafa i da je tamo postavljen legitimni guverner. ”Ljudi u Najafu i šiitski lideri protive se okupaciji izvršenoj od strane tih ilegalnih milicija i vrše pritisak da se one povuku.“ Bilo je mnogo pogrešnih postupaka u Iraku. Američki vojnici su zlostavljali iračke zatvorenike. Ali, zbog toga što su Sjedinjene Države posvećene jednakosti i dostojanstvu svih ljudi, kako je to rekao predsjednik Bush, usljediće potpuna odgovornost za grubo zlostavljanje iračkih zatvorenika, koje je za svako žaljenje. ”Jedna od ključnih razlika izmedju demokracije i diktature je u tome da se slobodne zemlje otvoreno i direktno suprostavljaju takvim zlostavljanjima...Mi ćemo poštivati zakone. Sve što se radi u iračkim zatvorima biće detaljno razmotreno kako bi bili sigurni da se takve uvrede ne ponove.“ Decenije tlačenja pod režimom Saddama Husseina uništile su nadu u Iraku. Ali, irački narod želi svoju slobodu i neovisnost. Oni će to dobiti kada se 30-tog juna suverenost vrati Iraku. Kao što je predsjednik Bush rekao: Irački narod, i ljudi širom Srednjeg Istoka pažljivo promatraju i vidjeće da će Amerika održati svoju riječ.